Komisijos reglamentas (EB) Nr. 2579/2001
2001 m. gruodžio 27 d.
trečią kartą iš dalies keičiantis Reglamentą (EB) Nr. 1209/2001, nukrypstantį nuo Reglamento (EB) Nr. 562/2000, nustatančio išsamias Tarybos reglamento (EB) Nr. 1254/1999 išsamias taikymo taisykles dėl galvijienos supirkimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 38 straipsnio 2 dalį ir 47 straipsnio 8 dalį,
kadangi:
(1) Komisijos reglamentas (EB) Nr. 1209/2001 [3] su pakeitimais, padarytais Reglamentu (EB) Nr. 1922/2001 [4], įveda kai kurias nuo Komisijos reglamento (EB) Nr. 562/2000 [5] su paskutiniais pakeitimais, padarytais Reglamentu 1564/2001 [6], leidžiančias nukrypti nuostatas siekiant išspręsti ypatingą situaciją rinkoje, kurią sukėlė su galvijų spongiformine encefalopatija (BSE) susiję įvykiai ir vėliau kilęs snukio ir nagų ligos protrūkis.
(2) Rinka vis dar sužlugdyta, o kainos smarkiai nukrito. Be to, pirmajam 2002 m. ketvirčiui planuotas gamybos padidėjimas, dėl kurio buvo atidėtas šiuo metu ūkiuose laikomų gyvulių skerdimas, taip pat galėjo lemti tolesnį tam tikrų galvijų kategorijų kainų kritimą. Todėl Reglamente (EB) Nr. 1209/2001 numatytos leidžiančios nukrypti nuostatos turėtų būti pratęstos 2002 m. pirmajam ketvirčiui ir tuo pačiu metu reikėtų atlikti tam tikras pataisas.
(3) Reglamento (EB) Nr. 1254/1999 4 straipsnyje minėta specialioji priemoka už jaučius 2002 metais bus padidinta nuo 136 eurų iki 150 eurų. Todėl tas skaičius turėtų atsispindėti ir sumažinant penimų galvijų (neseniai nujunkytų jauniklių) kainą (pusei skerdenos).
(4) Todėl Reglamentą (EB) Nr. 1209/2001 reikėtų iš dalies pakeisti.
(5) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1209/2001 iš dalies keičiamas taip:
1. 1 straipsnis iš dalies keičiamas taip:
a) 3 dalis pakeičiama taip:
"3. Nepaisant Reglamento (EB) Nr. 562/2000 4 straipsnio 2 dalies nurodytas maksimalus skerdenų svoris yra:
- 380 kg pirmoms trims paraiškų konkurso procedūroms pirmajame 2002 m. ketvirtyje ir
- 370 kg dviems paskutinėms paraiškų konkurso procedūroms pirmajame 2002 m. ketvirtyje.
Tačiau galima supirkti didesnio svorio skerdenas. Tokiu atveju supirkimo kaina yra ne didesnė kaip kaina už maksimalų svorį arba, jeigu superkami priekiniai ketvirčiai, supirkimo kaina yra ne didesnė kaip 40 % kainos už maksimalų leidžiamą svorį.";
b) 4 dalis pakeičiama taip:
"4. Nepaisant Reglamento (EB) Nr. 562/2000 16 straipsnio 2 dalies:
- antrosios ir penktosios paraiškų konkurso procedūrų pirmajame 2002 m. ketvirtyje pristatymo laikotarpis yra 24 kalendorinės dienos.";
c) skaičius "68" 7 dalies trečiosios įtraukos antrajame sakinyje pakeičiamas "75".
2. 2 straipsnio antroji dalis pakeičiama taip:
"Tai taikoma 2002 m. pirmajame ketvirtyje organizuojamoms paraiškų konkurso procedūroms."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. sausio 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gruodžio 27 d.